Առաջին ընթերցմամբ քննարկվել է «Ապահովագրության եւ ապահովագրական գործունեության մասին» ՀՀ օրենքում լրացումներ կատարելու մասին» եւ կից ներկայացված օրինագծերի փաթեթը: Ըստ հիմնական զեկուցող, ՀՀ կենտրոնական բանկի նախագահի տեղակալ Վախթանգ Աբրահամյանի՝ նախատեսվում է օրենսդրությամբ ամրագրել դրույթ, ըստ որի նշանակալից մասնակիցներ կամ ղեկավար պաշտոններ չեն կարող զբաղեցնել դիտավորությամբ կատարված հանցագործությունների համար դատվածություն ունեցող անձինք: